stanford-oval/wikipedia huggingface dataset:
מחלף כפר סבא רעננה צפון

| --- | --- |

מחלף רעננה כפר סבא צפון, מצולם מקומה 11 של מגדל קניון כפר סבא הירוקה
 תאריך הקמה:  2009
 מיקום:  רעננה, כפר סבא
 כבישים במחלף:    כביש 4 רחוב ויצמן ברעננה שדרות מנחם בגין בכפר סבא
 אתרים סמוכים:  האוניברסיטה הפתוחה, קניון כפר סבא הירוקה, אזור תעשיית ההייטק ברעננה צפון
 קואורדינטות:  32°11′28″N 34°53′21″E﻿ / ﻿32.19111111°N 34.88905556°E﻿ / 32.19111111; 34.88905556
 
  מפת מיקום  מפה דינמית   (למפת נתניה מוגדלת) מחלף כפר סבא רעננה צפון(למפת נתניה רגילה) מחלף כפר סבא רעננה צפון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף כפר סבא רעננה צפון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף כפר סבא רעננה צפון  he מחלף כפר סבא רעננה צפוןhe מחלף כפר סבא רעננה צפוןמפת  __ רעננה (in English: Ra'anana) [‌גוש דן וסביבותיו‌]מצפון ומצפון-מערב: __ מועצה אזורית חוף השרון (in English: Hof HaSharon Regional Council) מצפון-מזרח: __ מועצה אזורית דרום השרון (in English: Drom HaSharon Regional Council) ממזרח:__ כפר סבא (in English: Kfar Saba) מדרום: __ מועצה אזורית דרום השרון מדרום מערב: __ הרצליה (in English: Herzliya) ממערב: __ כפר שמריהו (in English: Kfar Shmaryahu) tabBackground:;tabBorder:#aaa;defaultTab:0;
 
מחלף כפר סבא רעננה צפון הוא מחלף, המחבר את הערים כפר סבא ורעננה אל כביש 4.
מחלף כפר סבא רעננה צפון הוקם כמענה לעומסי התנועה הרבים מהם סבל הצומת שקדם לו, כחלק מתוכנית כוללת למחלוף כל הצמתים בכביש 4 ממחלף מורשה וצפונה. המחלף נפתח לתנועה בשנת 2009 בהשקעה של למעלה מ-250 מיליון שקלים.
מבנה המחלף משלב מחלף עלה תלתן עם מחלף יהלום. כביש 4 מצוי על גשר; הכביש המקשר בין שתי הערים עובר מתחתיו בזוג מנהרות; בפניה מכביש 4 לכיוון הערים רמפת לולאה (ללא רמזור); בפנייה מכפר סבא לצפון כביש 4 נתיב האצה ישיר (ללא רמזור); ובפניות ממזרח לדרום או ממערב לצפון זוג צמתים מרומזרים משני צידי הגשר, שלאחריהם מעבר במנהרות.
הערות שוליים

↑  אירית גרינברג-שאול, מחלף רעננה כפר סבא צפון נפתח רשמית, באתר mynet (כפי שנשמר בארכיון האינטרנט), 23 בספטמבר 2009
| 0 | 1 | 2 |
| --- | --- | --- |
| הקודם: צומת רעננה | מחלפים בכביש 4 | הבא: מחלף בצרה |
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
684

שנת 684 היא השנה ה-84 במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מרואן הראשון מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.
2 באוקטובר – שביט האלי מגיע לפריהליון.
ראו גם

ילידי 684‎
נפטרים ב-684‎
חיידקים מאירים

מושבות של חיידקים מאירים על מצע מזון.
חיידקים מאירים הם מתגים אל-אווירנים פקולטטיבים בעלי שוטונים החיים בים כספרופיטים חופשיים או כסימיביונטים של דגים, נמטודות וסרטנים.
תופעת ההארה הביולוגית (bioluminescence) קיימת גם בפלנקטון מסוג דינופלגלטים, בבעלי חיים ימיים כדגים, מדוזות ותמנונים וביבשה בגחליליות, פטריות, נמטודות ועוד. עקרונות הפעולה של מערכת ההארה באאוקריוטים דומים וההבדל העיקרי הוא בלוצפרין (Luciferin), הסובסטרט שעליו פועל הלוציפראז ובמבנה החלבונים של הלוציפרז.
טקסונומיה של חיידקים מאירים

קיימים ארבעה סוגים:
פוטובקטריום (Photobacterium): המין המרכזי בסוג זה הוא P.leiognathi- המתקיים כסימיביונט על דגים ממשפחת ה־Leiognathidae  וגם כספרופיט חופשי במים מלוחים. P.phosphoreum, ספרופיט חופשי במים עמוקים וקרים.
Vibrio: שבתוכו נכללים המינים V.harveyi, V.splendida, V. ficheri, V.logei וגם V.cholerea (זן מאיר שאיננו פתוגני).
Xenorhabdus: הסוג היחידי הקיים במים מתוקים.
Alteromonas: כולל מין אחד, A.hanwdai.
ההבחנה בין המינים נעשית על סמך הבדלים מורפולוגים ושעור ההיברידיזציה של ה־DNA. ישנה התאמה בין תפוצת המינים לתנאי הסביבה כמו טמפרטורת המים, מליחות ואפשרות לסימביוזה. הביוכימיה של ההארה של כל החיידקים המאירים היא זהה, אך קיימים שינויים בבקרה על ההארה - כלומר מתי מופעלת מערכת ההארה.
אקולוגיה של חיידקים מאירים > סימביוזה בין חיידקים מאירים ובעלי חיים

מבחינים בין בעלי חיים וצמחים שיש להם מערכת הארה עצמית כמו גחליליות ובין הארה באמצעות סימביוזה עם חיידקים מאירים, בעיקר מהסוגים Phosphobacterium ו-Vibrio.
הדוגמה האופיינית היא הסימביוזה בין הדג ממשפחת ה־Leiognathidae, שחי במים עמוקים ומצויד בכיסים המכילים חיידקים מהסוג P.leiognathi. האור המוקרן מאיבר ההארה שמתחת לעיניהם ומאפשר לדג לראות טוב יותר במים החשוכים, ומספק לחיידקים תנאי חיים טובים, מזון, חמצן ואלדהיד הנחוץ להארה. ריכוז החיידקים יכול להגיע ל 109 חיידקים למ"ל. בחיידקים אלה חל שינוי במבנה הגן LUX המאפשר התאמה לסימביוזה. ההארה משמשת גם כפתיון לצייד באמצעות "חכה", כאשר איבר ההארה בקצה החכה.
אקולוגיה של חיידקים מאירים > החשיבות האקולוגית של החיידקים המאירים

חיידקים מאירים, בעיקר בסימביוזה עם בעלי חיים בים מהווים מרכיב במערכת האקולוגית בעיקר בעומק הים שם שוררת חשיכה. מלבד הגדלת שדה הראיה של הדג האור מהווה כלי למשיכת טרף, לתקשורת בין דגים, לאזהרה או זיווג. החיידקים המאירים כספרופיטים חופשיים מתרבים על חלקיקי חומר אורגני השוקע במים, והאור הנוצר מושך אליו בעלי חיים הניזונים ממנו.
מערכת ההארה בחיידקים > היתרון האבולוציוני של מערכת ההארה

חיידקים מאירים מקרינים אור באורכי גל בתחום 472–545 ננומטר בעוצמות שונות בהתאם לסוג ובהתאם לתנאי הסביבה. עוצמת ההארה בתחום של 1,500- 100,000 פוטונים לשנייה לחיידק. העוצמה תלויה בנוכחות חמצן, אלדהיד ארוך שרשרת המכונה לוציפרין ובצפיפות החיידקים. המקור האבולוציוני לתהליך זה בחיידקים האנאירוביים המאירים הוא הצורך להיפטר משחרור פראוקסיד-חמצן אטומי (O0) כאשר הם נמצאים בסביבה אירובית.
כחיידקים אנאירוביים, הם חסרים חלק ממערכת אנזימים הקיימת בכל בעלי החיים האירוביים - אנזימים המאפשרים תהליך חמצון בנוכחות חמצן מולקולרי תוך ניצול האנרגיה לצורכי התא מבלי לשחרר חמצן אטומי. ולכן בנוכחות חמצן נוצר רדיקל המכיל חמצן כאטום חופשי היוצר במים H2O2 (מימן על חמצני) שפועל כמחמצן תרכובות אורגניות ותוקף את מרכיבי התא החי ולכן רעיל. מערכת ההארה מאפשרת שחרור האנרגיה תוך מיחזור האלדהיד ללא שחרור הרדיקל. את התהליך מאפשר האנזים לוציפרז והסובסטרט בתהליך זה הוא אלדהיד ארוך שרשרת המכונה לוציפרין, המתחמצן לחומצה.
מערכת ההארה בחיידקים > המבנה והפעולה של לוציפראז

לוציפרז הוא אנזים מטיפוס Mixed function Oxidase המורכב משתי תת-יחידות הנוצרות בנפרד אך מתחברות זו לזו במהלך הקשירה לאלדהיד. האנזים נמצא בציטופלסמה של כל החיידקים המאירים אך יש שוני בין המינים במבנה החלבונים ונמצא גם קשור לממברנה בחיידק P.leiognathi.
המסלול הביוכימי של ההארה הבקטריאלית מתחיל בקשירה של תת-יחידה 1 של הלוציפרז ל־FMNH2 שנוצר מחמצון סובסטרט אורגני בנוכחות חמצן. בהיעדר אלדהיד המכונה לוציפרין יתפרק הקומפלקס תוך שחרור H2O2 בתהליך ספונטני. בנוכחות הלוציפרין (אלדהיד ארוך שרשרת הכוללת 8–14 פחמנים) נקשר הקומפלקס של שני חלקי האנזים לאלדהיד ו-FMNH2 . האלדהיד יתחמצן לחומצה (RCOOH) והאנרגיה האצורה תשתחרר באמצעות חלבון (emitter) המשחרר את האנרגיה בפליטת פוטונים. אורך הגל נקבע על ידי כרומופור. כדי לאפשר המשך התהליך משקיע התא אנרגיה לחיזור החומצה חזרה לאלדהיד ולא מנצל את האנרגיה המתקבלת מחמצון האלדהיד, כל זאת כדי למנוע שחרור H2O2 ולהפיק אור כמתואר בתהליך:
Hv +  {\ce {FMNH2 + RCHO + O2 ->[luciferase] FMN + RCOOH + H2O}}
מערכת ההארה בחיידקים > שלבי התהליך

E (אנזים) + RCHO (אלדהיד) + FMN-H (פלווין מונו נוקליאוטיד שמשמש להעברת מימן בתהליכי חמצון) יוצר קומפלקס.
הקומפלקס מתקשר לחלבון המכונה BFP  שמאפשר שחרור האנרגיה בתהליך חמצון האלדהיד לחומצה בנוכחות חמצן.
האנרגיה מועברת לכרומופור הנקרא emitter, שקובע את אורך הגל ומשחרר אנרגיה בצורת פוטונים. הקומפלקס מתפרק למרכיביו.
החומצה המשתחררת מחוזרת לאלדהיד תוך צריכת אנרגיה  {\ce {RCOOH->[{NADPH->NADP}][{ATP->ADP}]RCHO}} באמצעות האנזים מריסטיל רדוקטז.
התהליך חוזר שוב לקשירת האלדהיד לקומפלקס חדש.
מערכת ההארה בחיידקים > הבקרה על ההארה

כבר בשנות ה־20 של המאה הקודמת הבחינו חוקרים כי חיידקים מאירים, בעיקר מהמינים Photobacterium ו Vibrio מתחילים להאיר רק כשהצפיפות של התרבית עולה על כ-105 חיידקים בסמ"ק. כאשר גידלו חיידקים בצפיפות נמוכה במי-ים מסוננים שבהם הייתה תרבית צפופה ומאירה החלו גם החיידקים הבודדים להאיר. נמצא שהחיידקים בשלבי ההארה יוצרים ומפרישים תרכובת ייחודית המפעילה את מערכת ההארה הנקראת משרן (Inducer). האינדוסר בודד ונמצא ייחודי למין החיידק אף כי לפעמים יכול אינדיוסר של מין אחד להפעיל את מערכת ההארה במינים אחרים. נמצא שהאוטואינדוסר של החיידק P.ficheri הוא Homoserine Lactone. הוספת האינדוסר גרמה ליצור מידי של כל מרכיבי מערכת ההארה: (לוציפרז, מריסטיל רדוקטז, אלדהיד רדוקטז, כרומופור ו־BFP) תהליך זה מתרחש על הגן האחראי על כל מערכת ההארה הנקרא LUX. האינדוסר נקשר לרצפטור הנמצא באזור הרגולטיבי של הגן מפעיל אותו וגורם לשעתוק של הגן ל-mRNA המקודד לייצור מרכיבי המערכת על ידי הריבוזומים. במצב חשוך הרצפטור חסום על-ידי מעכב ( repressor). האינדיוסר מתחרה על עם המעכב על הקישור לרצפטור כך שקיימת בקרה המותנית בריכוז האינדיוסר. מלבד האינדוסר ישנם פקטורים נוספים היכולים להשפיע על הפעלת מערכת ההארה כמו הוספת גלוקוז הגורמת להפסקת פעולת הגן בתהליך הנקרא רפרסיה קטבולית (עיכוב על ידי עקיפת המסלול) בחיידקים מהמין V.harvei. הביטוי של מערכת ההארה מוגבר על-ידי הוספת חמצן. תופעה זו מסבירה את הופעת ה"ניצוצות" או "כוכבים" הנצפה בלילה בים שבו חיידקים מאירים חופשיים או כפלנקטון. גורמים נוספים המשפיעים על ביטוי המערכת הם טמפרטורת המים, נוכחות חומצות אמיניות, ריכוז המלח וריכוז האלדהיד המשמש כסובסטרט הממוחזר בתהליך ההארה.
מערכת ההארה בחיידקים > מוטציות במערכת ההארה

מוטציות בגן LUX יכולות לפגוע בחסימת הגן כולו, על-ידי פגיעה בפרומוטור (הקוד שמפעיל את תחילת השעתוק), אבל גם בכל אחד מקטעי הגן. מוטציה בגן ליצירת אחד מ-2 חלקי הלוציפרז תגרום ליצירת מוטנט חשוך. במוטנטים מסוג זה אפשר לקבל תיקון פעילות של לוציפרז בגלל תרגום שגוי של ה־RNA על ידי הריבוזומים. תופעה זו נקראת קריאה שגויה. מוטציה בקטע ליצירת האנזימים מריסטיל רדוקטז או אלדהיד רדוקטז גורמת להארה חלשה, המוגברת עם הוספת אלדהיד למצע. בעוד מוטציות בקטע האחראי על יצירת הכרומופור ו־BFP גורמת למוטנט חשוך.
קיימים מוטנטים שלא מייצרים אינדוסר פעיל, אבל מגיבים לאינדיוסר שמופרש מחיידקם מאירים שבסביבתם. לכן תרבית מוטנט זה יאירו רק בנוכחות אינדוסר של תרבית מאירה. מוטנטים שבהם האינדוסר לא מפעיל את המערכת אף כי כל מרכיביה קיימים, הם חשוכים. אבל ניתן להפעיל את המערכת על-ידי הוספת חומרים הפועלים ישירות על הרצפטור כמו פרופלווין וצבעי אקרידין מאפשרים קבלת הארה מקסימלית גם בריכוזי חיידקים נמוכים וללא אינדוסר. מוטנטים שהאינדיוסר שבסביבתם אינו חודר לתא, ולכן אינם מושפעים מריכוזו בסביבה. במוטנטים אלה ההארה נגרמת על ידי האוטואינדוסר העצמי שמופרש לתוך התא, ולכן עוצמת ההארה קבועה. מוטנטים אלה נקראים קונסטיטטבים בעוד שכאשר המערכת מופעלת על-ידי אינדיוסר חיצוני או צבעי אקרידין עצמת ההארה גדלה בהכפלה לוגריתמית והם נקראים אינדוקטיבים.
שימוש בחיידקים מאירים ברפואה ובמחקר > שימוש בחיידקים מאירים לניטור חומרים טוקסיים במים ובאוויר

עוצמת ההארה של תרבית רגישה במיוחד לנוכחות חומרים טוקסיים המשפיעים על חדירות התא או על המטבוליזם שלו, כמו מתכות כבדות, מלחים, מעכבי חימצון ועוד. גידול תרבית רציפה מאפשר מעקב אוטומטי רציף על איכות המים ללא צורך בדגימות. שימוש במוטנטים המוזכרים לעיל מאפשר שליטה ברגולציה על ההארה וקבלת הארה אחידה ובלתי תלויה בצפיפות ולכן אפשר להשתמש בהם לניטור טוקסינים, חומרים אנטיביוטים ומתכות כבדות. התגובה המהירה של המערכת והרגישות הגבוהה של מכשירים לעוצמת האור הביאו כבר לשימוש מסחרי במערכות בקרה על טיב המים.
שימוש בחיידקים מאירים ברפואה ובמחקר > שימוש בלוציפרז כגלאי במערכות דיאגנוסטיות

הפקת מערכת התאורה והפעלתה מחוץ לחיידקים (וגם מגחליליות) מאפשרת שימוש כגלאי או סמן מאיר לנוכחות אנטיגנים ונוגדנים או גלאי (פרוב) לסימון קטעי DNA ו RNA או תאים סרטניים. ומהווה מרכיב בערכות מהירות ורגישות לבדיקות דיאגנוסטיות. לעיתים מערכת הפיתוח של הקיט מכילה את שאר מרכיבי המערכת בזמן קריאת התוצאות למשל בדיקת RNA לקורונה.
שימוש בחיידקים מאירים ברפואה ובמחקר > העברת מערכת ההארה לחיידקים ובעלי חיים

כבר בשנות ה־80 של המאה הקודמת הוכיחו חוקרים כי ניתן לבודד את הגן LUX ולהעביר אותו באמצעות פלסמיד לחיידקי E.coli ובהמשך גם לבעלי חיים איוקריוטים ואף לצמחים ועכברי מעבדה שהחלו להאיר עם הוספת אינדוסר. אף כי כיום משתמשים למטרה זו במערכת ההארה של גחליליות אך המנגנון זהה ומאפשר מעקב על תהליכים פיזיולוגים, רבייה ומחלות שונות בבעלי חיים וצמחים.
ראו גם

ביולומינסנציה
אנתיאה בל

| --- | --- |

אנתיאה בל מקבלת את צלב הכבוד הפדרלי בגרמניה, 2015
 לידה:  10 במאי 1936 סדברי, הממלכה המאוחדת 
 פטירה:  18 באוקטובר 2018 (בגיל 82) קיימברידג', הממלכה המאוחדת 
 מדינה:  הממלכה המאוחדת 
 מקום לימודים:  סאמרוויל קולג', אוקספורד 
 שפות היצירה:  גרמנית, צרפתית, אנגלית, דנית 
 תחום כתיבה:  תרגום
 בן או בת זוג:  אנתוני קם 
 צאצאים:  אוליבר קם 
 פרסים והוקרה:  קצינה במסדר האימפריה הבריטית (2010)  עיטור הכבוד של הרפובליקה הפדרלית של גרמניה (2015)  עמית החברה המלכותית לספרות 
 
אנתיאה בל (אנגלית: Anthea Bell;‏ 10 במאי 1936 – 18 באוקטובר 2018) הייתה מתרגמת אנגלייה, שתרגמה טקסטים מגרמנית וצרפתית אל השפה האנגלית, ביניהם סדרת הקומיקס הצרפתית אסטריקס, הספר הגרמני אוסטרליץ וטרילוגיית הספרים הגרמנית אינקוורלד, בנוסף, היא הייתה בעלת דרגת הקצין במסדר האימפריה הבריטית ועיטור הכבוד של הרפובליקה הפדרלית של גרמניה.
ביוגרפיה

אנתיאה נולדה ב-10 במאי 1936 בסאפוק שבמזרח אנגליה לאדריאן בל (שהיה חקלאי, כותב ספרים ותשבצאי בעיתון הבריטי), ומרג'ורי, אשתו. אנתיאה, גדלה בכפר רדישאם, לאנתיאה היו שני אחים ואחות, ביניהם מרטין בל (שהיה כתב צבאי ב-BBC וחבר פרלמנט עצמאי בבריטניה בין 1999 ל-2003). בל נשלחה לפנימייה בבורנמות' בדרום אנגליה, שם פיתחה תשוקה ללמוד גרמנית ולצרפתית.
בל למדה אנגלית באוניברסיטת אוקספורד והחלה לעבוד כמזכירה. בשנת 1957 אנתיאה התחתנה עם אנתוני קראם (שהיה כתב ועיתונאי בריטי) והיו להם שני ילדים, אוליבר (שכעת עובד ככותב ראשי ב "the times") וריצ'רד. בל נטשה את עיסוקיה כמזכירה לאחר שהתחילה קריירה בתרגום.
היא התגרשה מבעלה בשנות ה-30 לחייה. לאחר גירושיה המשיכה לתרגם ספרים בצרפתית ובגרמנית ואפילו למדה את השפה הדנית כדי לתרגם ממנה ספרים.
ב-2010, אנתיאה קיבלה את דרגת הקצין במסדר האימפריה הבריטית, ב-2015, זכתה אנתיאה בעיטור צלב הכבוד הפדרלי בגרמניה על עבודתה בתרגום יצירות ספרותיות ממספר שפות (ביניהן גרמנית) לאנגלית.
בדצמבר 2017, אוליבר קרם (בנה של בל) הודיע לציבור שאנתיאה עברה שבץ מוחי ולכן יצאה לגמלאות שנה לפני כן. חוברת הקומיקס של אסטריקס שיצאה באוקטובר של אותה שנה כללה הקדשה בסוף הספר לאנתיאה.
בל נפטרה ב-18 באוקטובר 2018 בגיל 82.
ביוגרפיה > עבודה ספרותית

אנתיאה החלה את קריירת התרגום שלה במקרה, כאשר ביקשו מבן זוגה למצוא מישהו שיתרגם את ספר הילדים הגרמני "ספרייט המים הקטן", קראם הציע את אשתו. לאחר שסיימה לתרגם את הספר, אנתיאה קיבלה מספר הצעות לתרגם ספרים נוספים. בנוסף, חברות הוצאה לאור ביקשו ממנה להביע את דעתה על ספרים גרמניים.
ב־1969 החלה לתרגם את סדרת הקומיקס הצרפתית אסטריקס. תרגום זה ידוע כתרגום מדויק ומתאים לקהל האנגלי. אנתיאה שינתה את שמו של הכלב של אובליקס מאידפיקס לדוקמטיקס, והמכשף הפך מפנורמיקס לגטאפיקס. תרגום זה ידוע גם בזכות התרגום השנון של הרבה מהבדיחות שנכללו בקומיקס, דבר שהפך אותן להולמות והומוריסטיות גם לקהל האנגלי.
בשנות השמונים, לאחר ההצלחה שחוותה בתור מתרגמת, ניסתה בל לכתוב סיפורים בדיוניים בעצמה, וכתבה את "עונה לונדונית" סיפור המתרחש במאה ה-18. המוציא לאור ביקש ספרים נוספים, ולכן הספר הפך לסדרה של שני ספרים. ב-2010, כשנשאלה על קריירה ככותבת ספרים, אמרה שכמתרגמת, אין לה זמן לכתוב ספרים משל עצמה.
במהלך הקריירה של אנתיאה כמתרגמת, אנתיאה תרגמה מספר משמעותי של ספרים וכתבים, ביניהן הספר הגרמני אוסטרליץ מאת וו.ב. זבאלד העוסק בתקופת השואה, טרילוגיית הספרים אינקהרט ויומנה האישיים של טראודל יונגה, מזכירתו האחרונה של אדולף היטלר. בנוסף, תרגמה את "הפסנתרן" מגרמנית (ולא מפולנית, אף על פי שזוהי שפתו המקורית). היא תרגמה גם מספר יצירות מהסופר הדני הנס אנדרסן.
וכן אנתיאה תרגמה ספרים של מספר סופרים מפורסמים, ביניהם זיגמונד פרויד ופרנץ קפקא.
פרסים

1987 - פרס שכחלגל-טייק על תרגום "האבן והחליל" של הנס במן
1996 - פרס מארש לספרות ילדים - על תרגום הספר "חייו של כלב" של כריסטינה נסטלינגר
2002 - פרס התרגום של הלן וקורט וולף - על תרגום הספר "אוסטרליץ" של וינפריד גאורג זבאלד
2002 - פרס עצמאי על ספרים בדיונים-זרים - על תרגום הספר "אוסטרליץ" של וינפריד גאורג זבאלד
2003 - פרס שכחלגל-טייק - על תרגום הספר "גשם" על ידי קרן דוב
2003 - פרס מארש לספרות ילדים - על תרגום הספר "איפה היית רוברט?" של הנס מגנוס אנזנברגר
2007 - פרס מארש לספרות ילדים - על תרגום "המלכה הצפה" של קאי מאייר
2009 - פרס אוקספורד-ווידנפלד לתרגום - על תרגום "איך החייל מתקן את הגרמופון" של סאסה סטאנזיק
2009 - פרס שכחלגל-טייק - על תרגום "סוד שורף" של סטפן זוויג
2017 - פרס הגשר של מוזיאון אריק קרל על תרומות לספרות ילדים
הערות שוליים

1 2 3  Marshall, Alex (2018-10-19). "Anthea Bell, Translator of Freud, Kafka and Comics, Dies at 82". The New York Times (באנגלית אמריקאית). ISSN 0362-4331. נבדק ב-2019-11-16.
1 2  Armitstead, Claire (2013-11-16). "Anthea Bell: 'It's all about finding the tone of voice in the original. You have to be quite free'". The Guardian (באנגלית בריטית). ISSN 0261-3077. נבדק ב-2019-11-16.
↑  Flood, Alison (2018-10-18). "Anthea Bell, 'magnificent' translator of Asterix and Kafka, dies aged 82". The Guardian (באנגלית בריטית). ISSN 0261-3077. נבדק ב-2019-11-16.
↑  The Carle Honors Honorees 2017 | Carle Museum, www.carlemuseum.org
| --- | --- |
בקרת זהויות :  NLI: 987007309659205171  PLWABN: 9810576648505606  BIBSYS: 98009073  BnF: cb118910223 (data)  CiNii: DA0327807X  GND: 113431856  ISNI: 0000 0001 2279 0646  LCCN: n80004275  LNB: 000253442  MusicBrainz: 01c52c03-c97b-4187-b018-407dcea8e264  NDL: 00932194  NKC: pna2007418420  NLA: 35016881  NTA: 070401829  RERO: 02-A002986785  SNAC: w6wn6r6h  SUDOC: 026715538  VIAF: 44295213   WorldCat (עם VIAF): 44295213
אדון פרידמן הקטן

| --- | --- |

 מידע כללי
 מאת:  תומאס מאן
 שפת המקור:  גרמנית
 סוגה:  טראגדיה
 הוצאה
 הוצאה:  הוצאת משרד הביטחון - ספריית תרמיל
 תאריך הוצאה:  1896
 קישורים חיצוניים
 הספרייה הלאומית:  002004115
אדון פרידמן הקטן (בגרמנית: Der kleine Herr Friedemann) היא הנובלה הראשונה שנכתבה על ידי הסופר הגרמני תומאס מאן. הנובלה נכתבה בשנת 1896 ויצאה לאור בקובץ נובלות של הסופר בשנת 1898 תחת אותו שם.
עלילה

הסיפור מספר את סיפור חייו של יוהנס פרידמן, כאשר הפרק הראשון פותח בתיאורה של תאונה מצערת שארעה בלידתו, כאשר הופל מתוך ידיה של אחות שיכורה:
זו הייתה אשמת האחות.
בעקבות כך גדל אדון פרידמן בתור נער מעוות עם גב עקום.
בגיל צעיר מחליט אדון פרידמן להתנזר מאהבה ולהקדיש את חייו להשתפרות ומצוינות לאחר שהתאהב בנערה ומצא אותה מתנשקת עם נער אחר.
ההתמדה השתלמה ולמרות הקשיים שעמדו בפניו ומראהו הגופני, אדון פרידמן בונה לעצמו קריירה מצליחה ובמקביל מטפח טעם טוב לבגדים, מוזיקה וספרות.
אולם כל זה עומד במבחן כאשר לעיירה שבה הוא מתגורר מצטרף קצין צבאי עם אשתו המגונדרת והאופנתית, הגברת רינלינגן. אדון פרידמן מתאהב בה, על אף העובדה שמראה החיצוני אינו מרשים כפי שהיא מנסה לשוות לעצמה וניסיונותיה להתייפות עולים בתוהו.
בין מפגש חטוף אחד למשנהו ולמרות המעמד החברתי השונה של שני האדונים, נוצר קשר עמוק ומיוחד בין הגברת רינלינגן לבין יוהנס.
באחד מן המפגשים ביניהם מתוודה אדון פרידמן לגברת רינלינגן שמאז שהוא פגש אותה הוא הבין שכל חייו חי בשקר. היא מנחמת אותו ואומרת לו שזה היה אמיץ מצידו להתוודות, ולעיתים גם לה יש את אותן תחושות אומללות.
אדון פרידמן השאנן לדבריה, אוזר אומץ ומתוודה על אהבתו כלפיה. הגברת רינלינגן צוחקת למשמע דבריו ובורחת.
לאחר המאורע, אדון פרידמן הנבוך והפגוע, מטביע את עצמו בתוך אגם ומסיים את חייו האומללים, בן שלושים במותו.
מהדורה עברית

הנובלה תורגמה בידי יעקב גוטשלק בקובץ "סיפורים מוקדמים" של תומאס מאן, הוצאת ספרית פועלים, 2003.
| כתבי תומאס מאן |
| --- | --- | --- |
| רומנים | בית בודנברוק • הוד מלכות • הר הקסמים • לוטה בוויימאר • יוסף ואחיו • הנבחר • דוקטור פאוסטוס • וידויי ההרפתקן פליכּ‏ס קרוּ‏ל | תומאס מאן, 1929 |
| נובלות | טריסטאן • טוניו קרגר • מוות בוונציה • מאריו והקוסם • הראשים המוחלפים • אדון פרידמן הקטן • גזע ולזונג • המרומה • החוק • המוקיון • טוביאס מינדרניקל • התשוקה לאושר • גלאדיוס דאי (חרב אלוהים) • אצל הנביא • טירוף מערכות וצער מוקדם | תומאס מאן, 1929 |
| --- | --- |
בקרת זהויות :  GND: 4234730-0
קארל ג'ייקובס

| --- | --- |

ג'ייקובס בשנת 2023
 לידה:  19 ביולי 1998 (בן 26)
 מידע אישי
 שם:  קארל ת'ומאס ג'ייקובס
 שם בשפת המקור:  Karl Thomas Jacobs
 מידע Twitch
 תקופת הפעילות:  2017–הווה (כ־7 שנים)
 ז'אנר:  גיימינג
 רשומים:  3.72 מיליון (נכון ל־16 במרץ 2024)
קארל ת'ומאס ג'ייקובס (באנגלית: Karl Thomas Jacobs; נולד ב-19 ביולי 1998), הידוע גם בשם GameBoyKarl, הוא סטרימר, יוטיובר, כותב ומפיק טוויץ' אמריקאי. לג'ייקובס ערוץ טוויץ' מצליח עם כ-3.72 מיליון רשומים, וערוץ יוטיוב עם כ-4.51 מיליון רשומים. הוא נודע בעיקר כחבר של היוטיובר ואיש התוכן ג'ימי דונלדסון, הידוע בשם MrBeast, ובסרטונים בערוצו של דונלדסון מופיע רבות.
קריירה

ג'ייקובס החל לשדר בטוויץ' תחת השם GameBoyKarl ב-2017, ובשידוריו שיחק לרוב ברובלוקס.
ב-2019, התקבל לעבודה כעורך וידאו עבור היוטיובר צ'ארלס דונלדסון, שאז נודע בשם MrBro. כמה חודשים לאחר מכן, הפך לאחר מכן לצלם של אחיו של MrBro, ג'ימי, הידוע בשם MrBeast. במהלך סרטון של ג'ימי, ג'ייקובס פגש עם היוטיובר דרים (Dream), ולאחר זמן מה, דרים הציע לו להצטרף לשרת המיינקראפט שלו, Dream SMP (אנ').
במרץ 2022, ג'ייקובס הוכרז להיות השגריר היצירתי של חברת הנעליים Journeys (אנ').
הערות שוליים

↑  MrBeast (2020-03-13), $70,000 Extreme Hide And Seek - Challenge, נבדק ב-2024-08-02
↑  Has MrBeast’s Close Aide Karl Jacobs Joined His Team as a Conspiracy to Make the Channel More ‘Family-Friendly’? Minecraft Streamer Finally Puts an End to All Theories, EssentiallySports, ‏2022-12-31 (באנגלית)
1 2  Alexander Lee, 'More organic': YouTuber Karl Jacobs on why creators should prioritize working with like-minded sponsors, Digiday, ‏2022-03-07 (באנגלית אמריקאית)
↑  10 streamers you need to watch: Valkyrae, Disguised Toast, TommyInnit, Kyedae, and more, 10 streamers you need to watch: Valkyrae, Disguised Toast, TommyInnit, Kyedae, and more | Bandwagon | Music media championing and spotlighting music in Asia., ‏2021-08-20 (באנגלית)
↑  Karl Jacobs reveals how a Mr. Beast fluke made him a Minecraft icon, Inverse, ‏2024-02-20 (באנגלית)
↑  Kacee Fay, Who is Karl Jacobs? Everything to know about the dynamic Minecraft, MrBeast star, dotesports.com, ‏21.9.2022
↑  Jason McMaster, Journeys announces Karl Jacobs as Creative Ambassador, VentureBeat, ‏2022-03-31 (באנגלית אמריקאית)
| MrBeast |
| --- | --- | --- |
| צוות הערוץ | ג'ימי דונלדסון • צ'נדלר הולוו • נולן הנסן • קארל ג'ייקובס • אווה קריס טייסון (2015-2024) |  |
| מותגים | Feastables • MrBeast Burger |  |
| גיוסי כספים | Team Trees • Team Seas |  |
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
מכונאי ראשי

קצין המכונה של ספינת סער 4.5 בחדר בקרת מנועים
קצין המכונה באח"י יפו (סער 4), עוסק בדיקת המנועים הראשיים.
מכונאי ראשי הוא הסמכות המקצועית הבכירה ביותר בכלי השייט בכל הנוגע למערכות ההנעה, ההספקה החשמלית הציוד הטכני, ובכל המערכות הקשורות לבטיחות כלי השיט: בקרת נזקים, יציבות בקרת נוזלים – דלק, שמן וכו'. הוא מפקד על מחלקת המכונה ואחראי על שיגרה שוטפת ובטוחה של ההפלגה. זוכה בדרך כלל לכינוי "צ'יף". הוא היועץ הבכיר למפקד/קברניט כלי השיט בכל נושא הקשור במצבי קיצון שיכולים להתרחש בזמן הפלגה ובעיקר במצבי ים קיצוניים.
אחריות

המכונאי הראשי אחראי לתפעול והתחזוקה של מערכות ההנעה והבטיחות של האוניה, ומפקח ומתדרך את אנשי מחלקתו ואנשי צוות האוניה האחרים בנושאים שבסמכותו. כאדם שממלא את אחד התפקידים הבכירים ביותר בכלי השיט, עליו להיות בעל כישורי תקשורת ומנהיגות מצוינים. מצופה ממנו לעבוד באופן קבוע לצד אנשי צוות אחרים ויועצים חיצוניים, וכן לספק הדרכה לצוותו ואחרים כאמור.
אחריות > אופי תפקיד

מכונאי ראשי חייב לודא כי ניתן לבצע את משימת הספינה בהצלחה על ידי פיקוח או ביצוע פעילויות טכניות מורכבות או קשות במיוחד.
מכונאי ראשי חייב להיות מסוגל לקחת משמרות באופן קבוע כאשר הספינה נמצאת בים או בנמל. וכן להימצא בדריכות וכוננות לטיפול בתקלות בכל עת.
המכונאי הראשי מתכנן, מכוון ומבצע את פעילויות מחלקת המכונה בביצוע תפקידיה לפי הצורך.
המכונאי הראשי מפקח על אנשי המחלקה תוך שהוא מספק הדרכה ותפקידים למכונאים האחרים. חייב לוודא שכל משימה שהוקצתה הושלמה ולנהל רישומים, יומנים ודוחות נדרשים. מרכיב נוסף וחשוב בתפקיד המכונאי הראשי הוא פיקוד על צוות בקרת הנזקים בספינה, אשר אמון על מענה לאירועי שריפה והצפה בכלי השייט.
ישראל > צי הסוחר הישראלי

כדי להיות מוסמך מכונאי ראשי בצי הסוחר הישראלי, על המועמד להשיג רישיון לדירוג ההספק ולסוג הספינה בה הוא מועסק.
הכשרה לתפקיד קצין מכונה מכונאי באונייה נעשית בבתי ספר ימיים ובמכונים להכשרת קציני ים. בחיל הים נעשית ההכשרה במגמת מכונה של קורס חובלים של חיל הים הישראלי. בצי הסוחר הישראלי נעשית הכשרה במכון להכשרת ימאים. אגף הספנות ארגן בעבר קורסים צפים לקציני משמרת גשר באוניות צים.
המועמדים לתפקידי קצונה בים נקראים בשלב ההכשרה "קדטים". בסוף תקופת ההכשרה, המסיימים חייבים לעמוד בבחינות הסמכה של רשות הספנות והנמלים.
ישראל > צי הסוחר הישראלי > ידע מקצועי נדרש

מכונאי ראשי חייב לרכוש את הידע של הבנה, הפעלה ותחזוקה של הטכנולוגיה והציוד העדכני ביותר המשמש באוניות מודרניות.
מכונאות ומערכות חשמל ימיות - יסודות מנוע דיזל, התנעה, מערכת דלק, מערכת קירור, משאבות, מערכת אוויר דחוס, התפלת מים, הנעה – חישובי יעילות הפלגה על פי סיבובי מנוע. תצרוכת דלק – השפעת שינוי מהירות על צריכת דלק.
מערכות עזר: קירור ומיזוג אוויר, מערכת הגה ומערכת עקיבה.
הכרת מבנה האנייה בכלל ואנייתו בפרט. כללי יציבות אניות.
בקרת נזקים, כולל כיבוי שריפות ומענה במקרי הצפה.